དྲི་བ་དེ་གཉིས་ཀྱིས་ང་རང་ལ་ཁ་གྲགས་རྒྱུ་མེད་པར་བཏང་སོང་།ངོ་མ་བཤད་ན་ངས་ཀྱང་དེའི་ཕྱོགས་ལ་འདང་རྒྱག་མ་མྱོང་བར་འདུགངས་ཁ་ལྕེ་མྱངས་ཙམ་བྱས་ཏེ་མགོ་བོ་དུད་དེ་ཁ་རོག་གེར་བསྡད་པ་ཡིན།རྣམ་རྒྱལ་གྱིས་སླར་ཡང་ང་ལ་སེམས་གསོ་དང་རྒྱབ་སྐྱོར་བྱེད་པའི་ཚུལ་དུ།ངོ་མ་བཤད་ན་ང་རང་ཡང་སློབ་གྲྭར་འགྲོ་འདོད་འདུགམི་རོ་རྩེ་སྒྲུང་གི་ནང་དུ་ཡང་།ཁྱུང་དར་མའི་ལོ་ལ་ནམ་འཕང་གཅོད༎གནམ་ཁ་རྒྱ་ཆེ་རུང་ཡ་མི་ང་༎ལོ་གཞོན་པའི་དུས་ལ་རྒྱལ་ཁམས་འགྲིམ༎ས་ཁ་ཞེང་ཆེ་རུང་ཡ་མི་ང་༎ཞེས་བཤད་ཡོད་པ་རེད།འོན་ཀྱང་ང་ཡང་ཨ་ཕས་མངགས་མི་སྲིད་ཟེར་ནས་ཡིད་སྡུག་པར་གྱུར།